**Litriú (Tíortha & Teangacha): Nótaí an Mhúinteora**

|  |  |
| --- | --- |
| Leibhéal | An Teastas Sóisearach  |
| Spriocanna | Aird na bhfoghlaimeoirí a dhíriú ar litriú na Gaeilge |
| Stór focal | Tíortha agus Teangacha |

|  |
| --- |
| Straitéisí Múinteoireachta Molta |

Moltar na bileoga a úsáid leis na gníomhaíochtaí faoi ***Déagóirí Sásta***, Aonad 2 (TS - Saol Sóisialta). Is gá i gcónaí córas agus struchtúr na teanga a chur i láthair na ndaltaí, agus más féidir é sin a dhéanamh ar bhealach loighciúil agus simplí is ea is fearr é. Cuir béim ar an struchtúr loighciúil seo sna gníomhaíochtaí agus ar an tslí ar féidir leis na foghlaimeoirí cur lena n-eolas féin faoin teanga nuair atá an córas ar eolas acu.

|  |
| --- |
| Freagraí |

Tá na tíortha baininscneach den chuid is mó sa Ghaeilge. Dírigh aird na bhfoghlaimeoirí ar dheirí na bhfocal chomh maith agus an tslí a gcríochnaíonn siad le consan caol – mar a bhíonn focail bhaininscneacha go minic.

Mínigh an difríocht idir ***sa*** agus ***i***:

* sa = i + an (in the)
* cuirtear séimhiú ar chonsan tar éis ***sa***
* cuirtear ‘n’ roimh ghuta agus ‘fh’
* cuirtear ‘t’ roimh fhocal baininscneach a thosaíonn le s

An Fhrainc sa Fhrainc

An Spáinn sa Spáinn

An Iodáil san Iodáil

An Ghearmáin sa Ghearmáin

An Iorua san Iorua

An tSualainn sa tSualainn

An Fhionlainn san Fhionlainn

An Danmhairg sa Danmhairg

An Tuirc sa Tuirc

An Pholainn sa Pholainn

An Ungáir san Ungáir

An Ghréig sa Ghréig

Éire in Éirinn

Sasana i Sasana

Na Stáit Aontaithe sna Stáit Aontaithe\*

Albain in Albain

Tá na teangacha baininscneach i nGaeilge de ghnáth. Críochnaíonn siad le consan caol den chuid is mó.

An Fhrainc An Fhraincis

An Spáinn An Spáinnis

An Iodáil An Iodáilis

An Ghearmáin An Ghearmáinis

An Iorua An Ioruais

An tSualainn An tSualainnis

An Fhionlainn An Fhionlainnis

An Danmhairg An Danmhairgis

An Tuirc An Tuircis

An Pholainn An Pholainnis

An Ungáir An Ungáiris

An Ghréig An Ghréigis